《北山隐居》
宋代·王拙

负郭萧然筑短墙，北山隐几意悠长。静看青草随时换，笑问白云何事忙。

范蠡浮家终觉晚，刘伶荷锸信非狂。楮冠布褐安吾分，那有移文到草堂。

作者简介：河东人，字守拙。善画佛道人物。真宗大中祥符初建玉清昭应宫，募天下画流，拙为右部第一人，与武元宗为对。画该宫五百灵官、众天女朝元等于壁。